New Chhattisgarhi Translation (नवां नियम छत्तीसगढ़ी)
4 ओमन के मन के बात ला जानके यीसू ह कहिस, "तुमन अपन मन म काबर अइसने खराप बात सोचत हवव? 5 कते बात ह सरल ए? ए कहई, 'तोर पाप ह छेमा हो गीस,' या फेर ए कहई, 'उठ, अऊ चल फिर।' 6 पर ए कि तुमन जान लेवव कि मनखे के बेटा ला धरती म पाप छेमा करे के अधिकार हवय।" तब ओह लकवा के मारे मनखे ला कहिस, "उठ, अपन खटिया उठा अऊ घर जा।" 7 अऊ ओ मनखे ह उठिस अऊ अपन घर चल दीस। 8 जब भीड़ के मनखेमन एला देखिन, त ओमन डर्रा गीन, अऊ ओमन परमेसर के महिमा करन लगिन, जऊन ह मनखेमन ला अइसने अधिकार दे हवय।
9 जब यीसू ह उहां ले आघू बढ़िस, त ओह मत्ती नांव के एक झन मनखे ला लगान पटाय के चौकी म बईठे देखिस, त ओह ओला कहिस, "मोर पाछू आ।" अऊ मत्ती ह उठके ओकर पाछू हो लीस।
15 यीसू ह ओमन ला ए जबाब दीस, "का बरातीमन दुःख मनाथें, जब दुल्हा ह ओमन के संग म रहिथे? पर ओ समय ह आही जब दुल्हा ह ओमन ले अलग करे जाही; तब ओमन उपास करहीं।
18 जब यीसू ह ओमन ला ए कहत रिहिस, तभे यहूदीमन के सभा घर के अधिकारी आईस अऊ यीसू के आघू म माड़ी टेकके कहिस, "मोर बेटी ह अभीच मरे हवय। पर तेंह चल अऊ अपन हांथ ला ओकर ऊपर रख, अऊ ओह जी जाही।" 19 यीसू ह उठिस अऊ ओकर संग गीस। यीसू के चेलामन घलो ओकर संग गीन।
22 यीसू ह पाछू कोति मुड़ के ओला देखिस अऊ कहिस, "हिम्मत रख, बेटी। तोर बिसवास ह तोला चंगा करे हवय।" अऊ ओहीच घरी ओ माईलोगन ह बने हो गीस।
23 जब यीसू ह ओ अधिकारी के घर के भीतर गीस अऊ बांसुरी बजइयामन ला अऊ मनखेमन ला रोवत-पीटत देखिस[d], 24 त ओह कहिस, "घुंच जावव! ए टूरी ह मरे नइं ए, पर सुतत हवय।" पर ओमन ओकर हंसी उड़ाय लगिन। 25 जब मनखेमन ला घर के बाहिर कर दिये गीस, त यीसू ह भीतर गीस अऊ टूरी के हांथ ला धरके उठाईस, अऊ ओ टूरी ह उठ बईठिस। 26 ए बात के चरचा ओ जम्मो इलाका म फइल गीस।
29 तब यीसू ह ओमन के आंखी ला छुईस अऊ कहिस, "तुम्हर बिसवास के मुताबिक तुम्हर बर होवय।" 30 अऊ ओमन के आंखीमन देखे लगिन। यीसू ह ओमन ला बहुंत चेताके कहिस, "देखव, ए बात ला अऊ कोनो ला झन बतावव।" 31 पर बाहिर निकरके, ओमन ओ जम्मो इलाका म यीसू के जस ला फइला दीन।
Copyright: New Chhattisgarhi Translation (नवां नियम छत्तीसगढ़ी) Copyright © 2012, 2016 by Biblica, Inc.® All rights reserved worldwide.
